ISLAM
JIHAD
KORAANI
SHARIA
HADITH
NAISET
KORAANI VAI RAAMATTU?
Tervetuloa ohjelmamme pariin. Nimeni on Al Fadi.
Tänään käsittelemme arkaa aihetta.
Sen avulla on helpompi ymmärtää, -
miten eri tavalla kristinusko ja islam suhtautuvat Jumalan sanaan.
Kun olin muslimi, pitäydyin erääseen oppiin, -
joka on nykyäänkin hyvin yleinen.
Sen mukaan Jumala ei puhu profeetalle suoraan, -
vaan käyttää erilaisia keinoja.
Jumala pitää huolen siitä, että hänen viestinsä menee perille.
Hän ei kuitenkaan puhu heille henkilökohtaisesti.
Samanaikaisesti Koraanissa puhutaan profeetta Mooseksesta, -
joka puhui Jumalan kanssa kasvotusten.
Jos näitä ristiriitaisuuksia yrittää selvittää, -
koraanintutkijat kiirehtivät selittämään, -
ettei Mooseskaan saanut ilmestystään suoraan Jumalalta.
Tänään haluan esitellä teille muutamia Koraanin jakeita, -
jotka liittyvät Jumalan antamiin ilmestyksiin -
ja siihen, mikä on islamin näkemys ilmestyksestä.
Tämän jakson nimi on "Jumalan antama ilmestys".
Vertailen islaminuskon ja kristinuskon käsityksiä toisiinsa.
Näytän teille yhden tärkeän jakeen.
Se löytyy suurasta 85:21-22.
Tämän jakeen mukaan nykyään käytössä oleva Koraani -
on taivaassa olevan Koraanin kopio.
"Tämä on loistokas Koraani, tauluun kirjoitettu."
Mistä taulusta on kyse?
Ilmeisesti Koraani opettaa, -
että Koraanin sanat on talletettu taivaassa säilytettyihin tauluihin.
Muslimeille opetetaan tämän jakeen perusteella, -
että nämä Koraanin taulut ovat olleet olemassa ikuisesti.
Ne ovat osa Jumalan luonnetta, koska ne ovat hänen sanaansa.
Tähän liittyy muutama huomionarvoinen seikka.
Muslimeille siis opetetaan, ettei Jumalan sana ole osa luomakuntaa, -
tosin siitäkin kiistellään.
Enemmistö kuitenkin pitää Jumalan sanaa ikuisena.
He uskovat, että Koraania säilytetään taivaassa.
Tällaisella ajattelulla on mittavia seurauksia, -
kun tullaan Koraanin kuvaukseen Jeesuksesta.
Keskustelemme siitä parin minuutin kuluttua.
Näiden jakeiden seuraukset liittyvät siis siihen, -
ettei Koraania ole luotu, vaan se on osa Jumalan olemusta.
Jos Koraani on luotu, Jumala ei ole voinut puhua ennen sitä.
Jumalan on silloin pitänyt luoda itselleen puhekyky.
Silloin hänen jumaluutensa on epätäydellistä.
Tämä synnyttää kiistoja.
Toinen koulukunta uskoo Koraanin olevan ikuinen, -
toinen taas ei.
Jos uskoo, että Koraania säilytetään taivaassa, -
on uskottava Jumalan sanan tulevan suoraan taivaasta.
Se on ikuinen.
Se on ääretön, ja se on osa Jumalan olemusta.
Korostan näitä kohtia.
Tulette huomaamaan, miten tärkeitä ne ovat.
Olen entinen muslimi, enkä enää pidä Koraania Jumalan sanana.
Haluaisin kuitenkin puhutella kaikkia teitä, -
jotka lukeudutte islaminuskon kannattajiin.
Pyydän teitä kuuntelemaan, mitä sanottavaa minulla on.
Puhun teille, koska välitän ikuisuuskohtalostanne.
Jos uskotte Koraanin olevan Jumalan sanaa, -
pyydän teitä harkitsemaan kantaanne.
Nämä aiheet ovat niin tärkeitä, -
että ne vaativat huomionne, -
jos todella etsitte totuutta ja Jumalan sanaa -
ja jos haluatte seurata Jumalan viimeisintä ilmoitusta.
Pyydän, että harkitsette argumenttejani.
Raamattu opettaa jakamaan totuutta rakkaudellisesti.
Rukoilen, että tekin suhtaudutte sanoihini rakkaudellisesti.
Näytän teille Koraanin jakeen 42:51.
"Ei ole sopivaa, että Jumala puhuu ihmiselle..."
Koraanin mukaan se ei ole sopivaa.
Jumala on sen mukaan niin ylivertainen, -
ettei hänen tarvitse puhua ihmiselle.
Jumala saattaa kuitenkin valita sanansaattajakseen jonkun miehen.
Islaminusko opettaa, etteivät naiset voi toimia profeettoina.
Jumala käyttää profeettoina vain miehiä.
Se on islaminuskon ja Koraanin opetus.
"Ei ole sopivaa, että Jumala puhuu ihmisen kanssa, -
paitsi innoituksen kautta."
Ei ole varmaa, mihin innoituksella viitataan.
Jonkinlainen sanoma annetaan ihmiselle jotain kautta.
Tämä jae valottaa asiaa.
Tässä sanotaan, että Jumala saattaa puhua verhon takaa.
Jumala ei siis itse ilmesty.
Hän saattaa antaa innoituksen unen tai transsitilan kautta.
Emme tiedä, minkälaiseen tiedonantoon jae viittaa.
Varmaa on kuitenkin se, ettei ihminen ikinä näe Jumalaa.
Hän ei voi sanoa nähneensä Jumalan.
Tämä koskee kaikkia profeettoja, myös profeetta Muhammadia.
Koraani kutsuu häntä Jumalan lempiprofeetaksi.
Sama rajoitus koskee siis myös Muhammadia.
Hän myönsi sen itsekin.
Hän myönsi sen Aishan kokoamassa hadithissa.
Aisha oli Abu Bakrin tytär, ja Muhammadin toinen vaimo.
Hän oli Muhammadin ainut neitseellinen vaimo.
Aisha oli häiden aikaan 9-vuotias.
Aisha kutsui valehtelijaksi jokaista, -
joka väitti Muhammadin nähneen Jumalan.
Kiista alkoi, kun Muhammad kertoi käyneensä taivaassa.
Kuulijat ajattelivat, että hänen on täytynyt nähdä Jumala.
Tällaiset olettamukset alkoivat huolestuttaa Muhammadia, -
koska ne asettivat kyseenalaisiksi hänen aikaisemmat opetuksensa.
Niinpä Aisha sanoi, että jos joku väittää Muhammadin nähneen -
Jumalan, on hän itse valehtelija.
Palataan jakeeseemme.
Kukaan ei voi väittää, että Jumala itse on puhunut hänelle.
Jumala voi kuitenkin puhua ihmiselle "verhon takaa" -
tai "lähettämällä viestintuojan".
Ei ole varmaa, viitataanko "viestintuojalla" enkeliin, -
ihmislähettilääseen vai demoniin.
Koraani puhuu kolmenlaisista viestintuojista.
Ihmisille lähetetään ihmisiä viestintuojiksi.
Demonit saavat demoneja viestintuojikseen.
Lisäksi on muita viestintuojia.
Joskus Koraani erottaa enkeli Gabrielin muista enkeleistä.
Tässä jakeessa viestintuojan olemus jää epäselväksi.
Kolme puhetapaa kuitenkin erottuvat.
Jumala joko antaa innoituksen, puhuu verhon takaa -
tai lähettää viestintuojan.
Tarkoitus on paljastaa Jumalan tahto ihmisille.
Tässä jakeessa opetetaan, kuinka Jumala ilmoittaa tahtonsa.
Haluan teidän näkevän, mitä Koraani opettaa siitä, -
kuinka Jumalan ilmoitus on tullut ihmisille historian saatossa.
Koraani pitää itseään Jumalan viimeisimpänä ilmoituksena.
Koraani väittää kertovansa, mitä tapahtui ennen Koraania.
Koraani antaa Muhammadille ja muille uskoville neuvon.
Se löytyy Joonaa käsittelevästä suurasta.
Suurassa 10:94 sanotaan, että jos joku epäilee Koraania, -
hän voi tarkistaa epäselviä asioita kirjan kansalta.
Koraani siis myöntää, että totuus voi löytyä Raamatusta.
Kirjan kansalla oli Raamattu.
Jos muslimit kysyvät neuvoa kirjan kansalta, -
he yrittävät sovittaa Koraania yhteen Raamatun näkemyksen kanssa.
Toimimme tämän jakeen neuvon mukaan -
ja käännymme Raamatun puoleen.
Käsittelemässämme jakeessa sanottiin, -
ettei Jumalan sovi puhua ihmiselle.
Tässä puhuttiin vain miehistä.
1. Moos. 16. luvusta löytyy kertomus Haagarista.
Muslimit tuntevat hänet Aabrahamin vaimona -
ja Ismaelin äitinä.
Raamatun mukaan hän oli Aabrahamin jalkavaimo.
Aabraham rikkoi Jumalan tahtoa maatessaan jalkavaimon kanssa.
Korostan tätä sen takia, -
ettei kukaan luulisi Raamatun kannattavan moniaviollisuutta.
Jumala loi miehen ja naisen, jotta he voisivat tulla yhdeksi.
Jos moniavioisuus olisi ollut Jumalan idea, -
hän olisi luonut Aadamille monta vaimoa.
Raamatun mukaan Haagarin ja Saaran välit huononivat, -
ja Haagar joutui pakenemaan erämaahan.
Katsotaan, mitä Raamattu sanoo.
1. Moos. 16:7-10 "Ja Herran enkeli tapasi hänet..."
Nimitys "Herran enkeli" viittaa usein itse Herraan.
Se koskee myös tätä kertomusta.
Jae 7: "Ja Herran enkeli tapasi hänet vesilähteeltä erämaassa..."
Jae 10: "Ja Herran enkeli sanoi hänelle: 'Minä teen -
sinun jälkeläistesi luvun niin suureksi...' "
Kuinka enkeli voisi luvata siunaavansa Haagarin jälkeläisiä?
Kukaan muu kuin Jumala ei voi luvata sellaista.
Tämä viittaa siihen, että itse Jumala puhutteli Haagaria.
Haagar oli nainen.
Koraani taas opettaa, -
että vain miehet voivat saada ilmestyksen Jumalalta.
Tässä on selvä ristiriita.
Haagar oli nainen, ja Jumala puhui hänelle suoraan.
Jae 11: "... Katso, sinä olet raskaana ja synnytät pojan -
ja kutsut hänet Ismaeliksi..."
Herran enkeli tiesi Haagarin olevan raskaana.
Tapahtumat sijoittuvat neljän tuhannen vuoden taakse.
Ultraäänitutkimuksia ei ollut.
Jumala puhutteli Haagaria. Hän tiesi Haagarin raskaudesta.
Hän kertoi Haagarille, että syntyvä lapsi on poika.
Hän myös profetoi, että Haagar antaa pojalle nimen Ismael.
Nimen Ismael merkitys on "Jumala kuulee".
Jos ymmärrät arabiaa, tiedät, -
että "isma" ja "sema" verbimuodot tarkoittavat kuulemista.
Nimen loppuosa "el" on viittaus Jumalan nimeen.
Ismaelin nimi on "Jumala kuulee".
Pian ymmärrätte, mitä Jumala kuuli.
Jumala kuuli sen surun ja hädän, -
jota Haagar tunsi joutuessaan raskaana pakosalle.
Hän ei ollut edes Aabrahamin vaimo.
Haagar oli Saaran orjatar, jonka kanssa Saara antoi miehensä maata.
Saara ei uskonut voivansa saada lapsia, -
vaikka Jumala oli luvannut heille oman lapsen.
Mekin saatamme toimia oman viisautemme mukaan, -
kun emme jaksa odottaa Jumalan lupausten täyttymistä.
Enkeli ilmestyi Haagarille.
Raamatun mukaan se oli Herran enkeli.
1. Moos. 16:13 "Ja Haagar nimitti Herraa, -
joka oli häntä puhutellut..."
Sana "Herra" viittaa Jumalaan.
Jumala siis puhutteli Haagaria.
Jumala ei puhutellut Haagaria verhon takaa tai välikäsien kautta.
Hän itse puhutteli Haagaria.
Haagar kutsui Jumalaa nimellä "Sinä olet ilmestyksen Jumala".
1. Moos. 16:13 "Olenko minä tässä vilaukselta saanut nähdä hänet, -
joka minut näkee?"
Herää kysymys.
Koraanin mukaan Jumala puhuu ainoastaan miehille.
Heitäkään hän ei puhuttele suoraan, -
vaan joko verhon takaa tai jonkun viestintuojan kautta.
Näen ongelmallisena sen, -
että vaikka Jumala puhui Haagarille, naiselle, -
hän ei koskaan puhunut lempiprofeetalleen Muhammadille.
Haastan teidät pohtimaan tätä ongelmaa.
Miksi Jumala ilmestyisi Haagarille, muttei Muhammadille?
Näytän teille toisen jakeen Koraanista.
Esittelen Koraanin ja Raamatun jakeita rinta rinnan, -
koska haluan todistaa, että Koraanissa on ristiriitaisuuksia.
Koraania ei voi ottaa vakavasti.
Se on ristiriidassa omien opetustensa kanssa.
Kohta luemme yhden tärkeän kohdan.
En tarkoita, että Koraania voisi verrata oikeaan Jumalan Sanaan, -
eli Raamattuun.
Tämä kohta löytyy suurasta 4, jakeesta 171.
"Messias, Jeesus, Marian poika, oli vain Allahin viestintuoja, -
ja hänen sanansa, jonka hän ilmaisi Marialle..."
Allah siis ilmoitti Marialle sanansa.
Jakeen mukaan Allah puhui Marialle.
Ympyröin muutaman hyvin tärkeän sanan.
Jakeessa sanotaan, että Jeesus oli Jumalan sana.
Hän itse on Jumalan sana, joka ilmaistiin Marialle.
Miksi korostan tätä?
Olemme oppineet, että Jumalan sanaa säilytettiin taivaassa.
Se on ollut siellä ikuisesti.
Koraanista voidaan siis päätellä Jeesuksen olevan Jumala.
Hän on ikuinen.
Hän on ollut taivaassa, ja tuli sieltä maan päälle.
Näin voi päätellä lukemastamme jakeesta.
Koraanintutkijat ovat tietenkin eri mieltä asiasta.
Kommentaattorit ovat itsekin vain ihmisiä.
Tarkastelemme nyt Allahin omia sanoja.
Allah itse sanoi, että Jeesus on hänen sanansa.
Siellä sanotaan suoraan, että Jeesus on hänen sanansa.
Siinä ei sanota, että Allah puhui, ja sanallaan loi Jeesuksen.
Siinä sanotaan selvästi, että Jeesus on Allahin sana.
Olkaa tarkkoina.
Tämä tärkeä jae vaatii selitystä.
Jeesus on Allahin sana, ja lisäksi Allah puhuttelee Mariaa.
Maria tietenkin on nainen, eikä mies.
Mistä on kyse?
Luemme saman kertomuksen toisesta suurasta.
Suuraa 19 kutsutaan Marian suuraksi.
Jakeessa 17 sanotaan näin: "Me lähetimme hänen luokseen enkelin."
Huomatkaa, että Maria oli nainen, ja silti lähetettiin enkeli.
Koraanin mukaan Jumala puhuu viestintuojien välityksellä -
vain profeetoilleen.
Maria saa tässä sanoman enkelin välityksellä.
Raamatun mukaan hänen luokseen tuli enkeli Gabriel.
Myös Koraani kutsuu häntä Gabrieliksi.
Mitä luulette, oliko Maria profeetta?
Koraanin mukaan vain profeettojen luo lähetetään enkeleitä.
Vaikuttaa ristiriitaiselta.
Koraanin mukaan vain miesten luo lähetetään viestintuojia, -
mutta tässä tapauksessa nainen saa sanoman enkelin välityksellä.
Siirryn seuraavaan aiheeseen.
Kerron teille, -
kuinka Jumala ilmestyy ihmisille Raamatussa.
Koraanin mukaan ihmisten on odoteltava viestintuojaa, -
jotta he tietäisivät Jumalasta.
Koraani opettaa myös, -
että Jumala lähettää viestintuojia eri kansojen keskuuteen, -
jotta myös he saisivat Koraanin ja voisivat ymmärtää Jumalaa.
Tämä näkemys on ongelmallinen.
Koraanin mukaan profeetta Joona saarnasi omalle kansalleen.
Raamatun mukaan Joona saarnasi assyrialaisille.
He olivat Jumalan vihollisia.
Jumala ei välitä ainoastaan omasta kansastaan, -
vaan koko maailmasta, myös kansansa vihollisista.
Jumalan hallintavalta ja sanoma ulottuu kaikkialle.
Kuinka Jumala sitten ilmestyy ihmisille Raamatun mukaan?
Room. 1:18-20 sanoo näin: -
"Sillä Jumalan viha ilmestyy taivaasta..."
Jumalan viha ilmestyy. Se on jo ilmestynyt.
Ihmiset tuomitaan siitä, että he uhmaavat Jumalaa.
Jumalan tahdon sijasta he seuraavat omaa tahtoaan -
ja elävät jumalattomasti.
Se on syy Jumalan vihaan, joka ilmestyy taivaasta.
Pyydän teitä, veljet ja sisaret.
Jos ette vielä tunne Jumalaa, -
harkitkaa sanomaa totuudesta, jonka kuulette tänään.
Room. 1:18-19 "Sillä Jumalan viha ilmestyy taivaasta -
jumalattomuutta ja vääryyttä vastaan, niiden, jotka pitävät -
totuutta vääryyden vallassa, sentähden että se, mikä Jumalasta -
voidaan tietää, on ilmeistä heidän keskuudessaan; sillä Jumala -
on sen heille ilmoittanut."
Jumala ei ilmoittanut sitä heille viestintuojan tai kirjan kautta.
Kuinka hän sen ilmoitti?
Jae 20: "Sillä hänen näkymätön olemuksensa, hänen iankaikkinen -
voimansa ja jumalallisuutensa, ovat, kun niitä hänen teoissansa -
tarkataan, maailman luomisesta asti nähtävinä..."
Luomakunta siis puhuu Jumalan olemuksesta ja luonteesta.
Jae jatkuu: "...Niin etteivät he voi millään itseänsä puolustaa."
Ihmiset eivät tarvitse enkelin ilmoitusta Jumalan olemassaolosta.
Koraanin mukaan Jumalan olemassaolon havaitsemiseen -
tarvitaan enkelin ilmoitus.
Raamattu opettaa, -
että Jumala haluaa luomakunnassaan ilmoittaa omasta olemassaolostaan.
Hän välittää sinusta niin paljon, että antaa sydämesi tuntea, -
että hän on olemassa.
Luetaan eräs toinen tärkeä jae.
Se löytyy Johanneksen evankeliumin jakeesta 17:17.
Myös Hepr. 1:1-2 puhuu samasta asiasta.
"Sittenkuin Jumala muinoin monesti ja monella tapaa oli puhunut -
isille profeettain kautta, on hän näinä viimeisinä päivinä puhunut -
meille Pojan kautta..."
Hän on puhunut Pojan kautta.
Poika on Jumalan olemuksen ja kuvan ruumiillistuma.
Hyvä yleisö, jatkaisin mielelläni keskustelua kanssanne.
Aihe on tärkeä.
Ohjelma kuitenkin lähenee loppuaan.
Lupaan teille, -
että jatkamme aiheen käsittelyä tulevissa jaksoissa.
Vertaan Raamattua Koraaniin ja näytän teille, -
että Jumala ilmestyi ihmisille Pojassaan, -
joka on Jumalan viimeisin ilmestys.
Kiitos siitä, että olitte mukana.
Voitte lähettää meille kysymyksiä ja palautetta osoitteeseen: -
info@theislamicdilemma.com.
Toivotan teille runsasta siunausta.
Suomennos: Hanna Tischer